Ompelu voi olla melkoista välineurheilua, jos siihen hurahtaa oikein kunnolla :D Minulle kotiutui Janome CoverPro 1000CPX a.k.a Janne muutama päivä sitten. Kyseessä on siis peitetikkikone, jolla saa kanttauksiin ja käänteisiin "teollisemman" viimeistelyn kuin pelkällä kaksoisneulalla ja tavallisella ompelukoneella. Aion käyttää konetta myös "koristetikkauksiin" vaikkei siinä varsinaista päälipeitetikkiä olekaan - minuun menee ainakin täydestä :) Tilasin koneen Virosta Karnaluksista. Tämä oli toinen tilaukseni ko. liikkeestä enkä voi kuin kehua liikkeen toimintaa: Toimitus on äärettömän nopeaa ja asiat voi hoitaa henkilökunnan kanssa sähköpostitse aivan suomenkielellä. Tämänkin koneen hinta oli merkittävästi edullisempi kuin Suomesta, eikä nyt puhuta kaksi vaan kolminumeroisista summista. Lisävarusteena ostin myös 42mm kantinkääntäjäsetin aluslevyineen ja paininjalkoineen. Jonkin aikaa olin peittarin ostoa aviomiehelleni alustanut, kunnes hänelle iski odottamaton mielenhäiriö, jonka seurauksena tilasin koneen välittömästi ;D Paikallisessa ompeluryhmässämme saimme tästä "mielenhäiriöstä" ja "piparinpaistosta" hauskan keskustelun aikaiseksi ;D Kiitoksia osallistuneille: monet naurut sain ja piristi kovasti sairaslomalaista :D
Monta asiaa on nyt uuden koneen kanssa opeteltavana, ja hyviä vinkkejä otan mielelläni vastaan :) Pohdiskelin myös, että mitenkä toiset ovat ratkaisseet eri väristen lankojen "ongelman". Onko teillä hirveä määrä saumurilankoja eri isävyissä vai käytättekö pienempiä ompelulankarullia?